

Mestna občina Nova Gorica, Trg Edvarda Kardelja 1, Nova Gorica na podlagi 52. člena Zakona o stvarnem premoženju države in samoupravnih lokalnih skupnosti (ZSPDSLS-1, Uradni list RS št. 11/18, 79/18, 61/20 – ZDLGPE in 175/20), ter 19. člena Uredbe o stvarnem premoženju države in samoupravnih lokalnih skupnosti (Uradni list RS št. 31/2018) objavlja

**Namero o sklenitvi neposredne pogodbe za prodajo nepremičnega premoženja**

Predmet prodaje so solastniški deleži do ½ na nepremičninah v k.o. 2310 Ozeljan, s parc. št. 5519, 5520 in 5521 in solastniški delež do ½ na nepremičnini v k.o. 2309 Šmihel, s parc. št. 5083. Nepremičnine s parc. št. 5519, 5520 in 5521, vse k.o. 2310 Ozeljan se nahajajo južno od regionalne ceste v Ozeljanu. Nepremičnina s parc. št. 5519 je po planskih aktih opredeljena kot območja stanovanj, na njej je ruševina, nepremičnini s parc. št. 5520 in 5521, obe k.o. 2310 Ozeljan, pa sta opredeljeni kot kmetijska zemljišča. Nepremičnina s parc. št. 5083, k.o. 2309 Šmihel se nahaja severno od vasi Ozeljan in je po planskih aktih opredeljena kot pretežno gozd, delno območja kmetijskih zemljišč.

Z navedenimi nepremičninami ni povezana nobena zemljiškoknjižna zadeva, o kateri še ni pravnomočno odločeno.

* Najnižja ponudbena cena za solastniški delež do ½ nepremičnin s parc. št. 5519, 5520 in 5521, vse k.o. 2310 Ozeljan, ki se prodajajo v paketu, znaša 41.371,00 €, brez pripadajočih davkov.
* Najnižja ponudbena cena za solastniški delež do ½ nepremičnine s parc. št. 5083, k.o. 2309 Šmihel znaša 1.684,00 €, brez pripadajočih davkov.

Vse stroške v zvezi s prodajno pogodbo nosi kupec (plačilo davka, stroškov notarske overitve, stroškov vpisa lastninske pravice v zemljiško knjigo, ipd.).

Interesenti morajo pisno ponudbo ali izjavo o interesu za odkup posamezne nepremičnine oddati v roku 20 dni od objave namere:

* priporočeno po pošti na naslov Mestna občina Nova Gorica, Trg Edvarda Kardelja 1, Nova

 Gorica,

* jo osebno oddati v sprejemni pisarni Mestne občine, v času uradnih ur, ali
* jo poslati na elektronski naslov mestna.obcina@nova-gorica.si.

Ponudba mora vsebovati:

* ime in priimek ali naziv podjetja ter naslov ponudnika,
* datum namere o sklenitvi neposredne pogodbe o prodaji nepremičnega premoženja
* parcelno številko, katastrsko občino ter ponudbeno ceno brez davka.

Neposredna pogodba o prodaji bo sklenjena po poteku 20 dni od objave te namere na spletni strani Mestne občine Nova Gorica.

V kolikor se na namero prijavi več zainteresiranih strank, bo Mestna občina Nova Gorica pred sklenitvijo pogodbe z njimi opravila pogajanja o ponudbeni ceni in drugih pogojih pravnega posla.

Kupec bo dolžan plačati kupnino v roku 30 dni od izstavitve računa na transakcijski račun prodajalca, kar je bistvena sestavina pravnega posla. Kupec plača tudi 2% davek na promet nepremičnin oz. 22 % DDV. Plačilo kupnine je bistvena sestavina pogodbe. V primeru, da kupec ne poravna kupnine na določen način in v določenem roku po sklenitvi prodajne pogodbe, se le-ta šteje za razdrto.

Mestna občina Nova Gorica bo po prejemu celotne kupnine izdala zemljiškoknjižno dovolilo za vpis lastninske pravice na predmetni nepremičnini v zemljiški knjigi, kot to določa 2. odstavek 48. člena ZSPDSLS-1.

Vsa pojasnila v zvezi s prodajo lahko interesenti dobijo na Oddelku za okolje, prostor in javno infrastrukturo Mestne občine Nova Gorica, na el. naslovu mija.vules@nova-gorica.si, ali na tel. št. 05 3350 179, v času uradnih ur.

Nepremičnine se prodajajo po sistemu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Upravljavec premoženja brez kakršnekoli odškodninske odgovornosti kadarkoli ustavi postopek prodaje, ne da bi za to navajal razloge.

Številka: 478-38/2015-58

Datum: 5.3.2024

**Mija Vules**

Višja svetovalka za **Župan**

premoženjske zadeve **Samo Turel**